**Радионице *Писање CV-ја и мотивационог писма* у ЦзРК-у**

*Центар за развој каријере и саветовање студената Универзитета у Крагујевцу са задовољством позива све студенте и дипломце Универзитета у Крагујевцу да присуствују радионицама на тему писања CV-ја и мотивационог писма које ће се одржати у уторак, 24. децембра 2019. године у просторијама Центра за развој каријере*

Драги студенти и дипломци Универзитета у Крагујевцу,

У жељи да вам помогне да овладате техником писања CV-ја и мотивационог писма и на тај начин што боље представите себе и своје потенцијале приликом пријаве за стипендију, праксу или посао, Центар за развој каријере и саветовање студената 24. децембра 2019. године за вас организује радионице

ПИСАЊЕ CV-ја – савети и препоруке**24. децембар 2019. године у 12.00 сати,  
просторије Центра за развој каријере**

**Радна биографија (CV)** је први документ о вама видљив послодавцу. Од квалитета CV-ја зависи да ли ћете проћи први круг селекције и бити позвани на интервју са послодавцем. Због тога је важно да се потрудите и направите добар CV, који ће бити занимљив послодавцу и издвојити вас од осталих кандидата. Његов садржај и изглед говоре о вама, о вашој личности и ставовима, а све то је послодавцима јако важно.

На радионици ће бити речи о правилима за писање биографије, добрим и лошим примерима, као и врстама радне биографије.

Због ограниченог броја места, неопходно је пријавити своје присуство путем *online* пријаве на следећем [ЛИНКУ](https://docs.google.com/forms/d/e/1FAIpQLScnw8ssIXLKl0NP6NExzvMfYhEJZR3Hd6Lg3iBhehlVhNYeIQ/viewform?usp=sf_link)

ПИСАЊЕ МОТИВАЦИОНОГ ПИСМА – do’s and don’ts**24. децембар 2019. године у 13.30 сати,  
просторије Центра за развој каријере**

**Мотивационо писмо** нам је потребно за пријаву на конкурс за посао, праксу, студије, стипендију… и важно је, јер:

* Вам пружа могућност да се лично обратите послодавцу/селекционој комисији;
* Ствара слику о вама и може убедити послодавца/комисију да изабере баш вас
* Пружа вам прилику да разјасните и допуните чињенице из CV-ја
* Показује ко сте, шта знате и можете, као и шта желите
* Може представљати управо ону нијансу која ће вас разликовати од других кандидата**.**

Због ограниченог броја места, неопходно је пријавити своје присуство путем *online* пријаве на следећем [ЛИНКУ](https://docs.google.com/forms/d/e/1FAIpQLSdCTZe9Q4vPvT1hYcyR11vTJPh3T8qqLb2-d9BIpBO43_G3-w/viewform?usp=sf_link)

Зa сва додатна питања, можете се обратити центру за развој каријере и саветовање студената Универзитета у Крагујевцу путем имејл адресе razvojkarijere@kg.ac.rs.

